|  |  |  |  |
| --- | --- | --- | --- |
| D:\Utile\Desktop 04092017\materiale_rollup_afm\NOI ROLLUP SPIDER\sambata\finale\stema_guvern.png |  | **D:\Comunicare\Grafica AFM\Sigla AFM\sigla_AFM.jpg** |  |
| MINISTERUL MEDIULUI, | ADMINISTRAȚIA FONDULUI |
| APELOR ȘI PĂDURILOR | PENTRU MEDIU |
|  |  |

Nr. Înregistrare ............/............................

**REFERAT DE APROBARE**

*pentru modificarea Ordinului ministrului mediului, apelor și pădurilor nr. 3173/2023 pentru aprobarea modelului şi conţinutului formularului "Declaraţie privind obligaţiile la Fondul pentru mediu" şi a instrucţiunilor de completare a acestuia*

Prezentul referat de aprobare este elaborat în conformitate cu prevederile art. 6, alin. (3), ale art. 30, alin. (1) lit. c) și ale alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de ordin privind aprobarea modelului şi conţinutului formularelor şi documentelor utilizate în activitatea de verificare documentară.

Proiectul de ordin a fost elaborat ţinând cont de prevederile art. 5 lit. i) şi k) din anexa la Hotărârea Guvernului nr. 277/2023 pentru aprobarea Regulamentului de organizare şi funcţionare a Administraţiei Fondului pentru Mediu și în temeiul art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor, cu modificările şi completările ulterioare.

Baza legală a proiectului de ordin supus aprobării o constituie prevederea art. 11 alin. (4) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, conform căreia: ”*Formularele şi instrucţiunile de utilizare a acestora privind administrarea creanţelor datorate bugetului Fondului pentru mediu se aprobă prin ordin al conducătorului autorităţii publice centrale pentru protecţia mediului*”, precum și cea de la art. 342 alin. (3) din Legea nr. 207/2015 privind Codul de procedură fiscală, cu modificările şi completările ulterioare, care prevede: *”Formularele necesare şi instrucţiunile de utilizare a acestora, privind realizarea creanţelor bugetului general consolidat administrate de alte autorităţi publice care administrează creanţe fiscale, precum şi orice norme sau instrucţiuni necesare aplicării unitare a prezentului cod se aprobă prin ordin al ministrului de resort sau al conducătorului instituţiei publice, după caz, cu avizul Ministerului Finanţelor Publice.”*

Urmare modificărilor aduse Ordonanţei de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, prin Ordonanţa de urgenţă a Guvernului nr. 154/2024 pentru modificarea și completarea Ordonanţei de urgenţă a Guvernului nr. 196/2005 privind Fondul pentru mediu, respectiv introducerea literei z^1) la art. 9, alin (1): *”z^1) contribuţia de 2 lei/kg prevăzută la lit. d), datorată de operatorii economici prevăzuţi la art. 16 alin. (1) din Legea nr. 249/2015, cu modificările şi completările ulterioare, pentru fiecare tip de material conţinut în ambalaje SGR, se plăteşte prin intermediul administratorului sistemului de garanţie-returnare, plata făcându-se pentru diferenţa dintre cantităţile de deşeuri corespunzătoare obiectivelor minime anuale privind valorificarea sau incinerarea în instalaţii de incinerare cu valorificare de energie şi, respectiv, reciclarea şi cantităţile care intră în instalaţii de valorificare/reciclare;”* propunem aprobarea proiectului de ordin pentru modificarea Ordinului ministrului mediului, apelor și pădurilor nr. 3173/2023 pentru aprobarea modelului şi conţinutului formularului "Declaraţie privind obligaţiile la Fondul pentru mediu" şi a instrucţiunilor de completare a acestuia, cu modificările și completările ulterioare.